b"\n_START_ARTICLE_\nErmesinda I de Luxemburg\n_START_SECTION_\nBiografia\n_START_PARAGRAPH_\nFilla \xc3\xbanica d'Enric IV el Cec, comte de Luxemburg i de Namur, i d'Agn\xc3\xa8s de Gueldre, \xc3\xa9s de vegades numerada Ermesinda II, al considerar-se com Ermesinda I a la seva \xc3\xa0via paterna, filla del comte Conrad I de Luxemburg, per\xc3\xb2 aquesta primera Ermesinda mai no va regnar sobre Luxemburg, ja que el comtat fou atribu\xc3\xaft al seu fill Enric IV des de la mort de Conrad II._NEWLINE_Abans del seu naixement, el seu pare havia designat com a successor el seu nebot Baldu\xc3\xad V d'Hainaut. El seu naixement va q\xc3\xbcestionar aquest arranjament successori i el seu pare, ja de 76 anys i per trobar-li un protector, la va prometre a l'edat de dos anys a Enric II (1166 + 1197)  comte de Xampanya. Va viure llavors la seva infantesa a Fran\xc3\xa7a a la cort de Xampanya. Per\xc3\xb2 Baldu\xc3\xad V no va renunciar, i al final d'una guerra i d'un arbitratge de l'emperador, el comtat de Namur va ser atribu\xc3\xaft a Baldu\xc3\xad, el comtat de Luxemburg a Ot\xc3\xb3 I de Borgonya, i el comtat de Durbuy i el de La Roche a Ermesinda._NEWLINE_Enric de Xampanya va trencar les seves esposalles, i Ermesinda va ser casada amb Teobald I comte de Bar (1158  +  1214) el 13 de mar\xc3\xa7 de 1223. Teobald o Tibald va negociar amb Ot\xc3\xb3 la ren\xc3\xbancia del comtat de Luxemburg, i una vegada aconseguida, Ermesinda va esdevenir  comtessa de Luxemburg amb el seu marit. Tibald va intentar tamb\xc3\xa9 reconquerir Namur a Felip d'Hainaut, el nou comte, per\xc3\xb2 sense \xc3\xa8xit i hi va renunciar pel tractat de Dinant, el 26 de juliol de 1199. _NEWLINE_Tibald va morir el 13 de febrer de 1214 i Ermesinda, de 27 anys, es va tornar a casar el maig de 1214 amb Waler\xc3\xa0 de Limburg (1180 \xe2\x80\xa0 1226), el futur duc de Limburg. _NEWLINE_Wal\xc3\xa9ran va intentar tamb\xc3\xa9 recuperar Namur, per\xc3\xb2 en va. Els esposos hi van renunciar definitivament pel segon tractat de Dinant, el 13 de mar\xc3\xa7 de 1223_NEWLINE_V\xc3\xaddua una segona vegada, va administrar Luxemburg durant 21 anys, i el seu govern, sensat i prudent, en va fer un pa\xc3\xads pr\xc3\xb2sper."